**Образец № 7**

ПРОЕКТ!

**ДОГОВОР**

**№ 01-04-………/2019 г.**

Днес, ............2019 г. в гр. София, между представители на страните:

“**БДЖ - Товарни превози” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенцията по вписванията с ЕИК № 175403856, ИН по ЗДДС: BG 175403856, представлявано от инж. Любомир Симеонов Илиев, в качеството на Управител, наричано за краткост “**ВЪЗЛОЖИТЕЛ”, от една страна**

и

**„……“**,със седалище и адрес на управление: ........, вписано в Търговския регистър при Агенцията по вписванията с ЕИК № 2....................., ИН по ЗДДС: ..................., представлявано от ......., в качеството на Управител, наричано за краткост **“ИЗПЪЛНИТЕЛ”,** **от друга страна**,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**страните**“, а всеки от тях поотделно „**страна**“)

на основание чл. 183 и чл. 112 от Закона за обществените поръчки (ЗОП) и влезли в сила Решение №....../............2019 г. на Управителя на „БДЖ–Товарни превози” ЕООД за определяне на изпълнител на обществена поръчка с предмет: „Наемане на многофункционални устройства за копиране, сканиране и принтиране, и предоставяне на услуги по управление на печата за нуждите на „БДЖ-Товарни превози” ЕООД, за период от 3 години”, се сключи настоящият договор за следното:

**I.ПРЕДМЕТ НА ДОГОВОРА**

**Чл.1.**ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение при условията на този договор наемане на многофункционални устройства за копиране, сканиране и принтиране, и предоставяне на услуги по управление на печата за нуждите на „БДЖ-Товарни превози” ЕООД, в посочените в чл. 6 от договора места на ВЪЗЛОЖИТЕЛЯ, съгласно Техническо задание за услуга по наемане на многофункционални устройства за копиране, сканиране и принтиране и предоставяне на услуги по управление на печата (Приложение № 1 към договора) и Техническото предложение на ИЗПЪЛНИТЕЛЯ (Приложение № 3 към договора), включващо следното:

1. наемане, инсталиране, пускане в експлоатация, пълна гаранция за целия период на договора и пълна сервизна поддръжка (с включени труд и транспортни разходи) на 39 броя мултифункционални устройства А3 Тип 1 и 1 брой мултифункционално устройство А3 Тип 2;

2. доставка на всички необходими консумативи за горепосочените устройства (тонери, барабани, изпичащи модули и т.н. до местата на ВЪЗЛОЖИТЕЛЯ, без хартия);

3. доставка на резервни части на горепосочените устройства и консумативни части;

4. цялостна поддръжка на софтуерната част от решението;

5. оборотно устройство в случай, че определен проблем не може да се отстрани в сроковете, определени в нивата на обслужване;

6. осигуряване на необходимото ниво на обслужване;

7. консултации и обучение на отговорния персонал на ВЪЗЛОЖИТЕЛЯ, за обслужване, използване, дефиниране, задаване на политики и други, и изготвянето на всички възможни видове справки.

**Чл.2.** ИЗПЪЛНИТЕЛЯТсе задължава да предоставя дейностите по чл.1 в съответствие с Техническо задание за услуга по наемане на многофункционални устройства за копиране, сканиране и принтиране и предоставяне на услуги по управление на печата (Приложение № 1), Техническото предложение на ИЗПЪЛНИТЕЛЯ (Приложение № 3) и Ценовото предложение на ИЗПЪЛНИТЕЛЯ (Приложение № 4), представляващи неразделна част от договора.

**Чл.3.** В срок до 5 (пет) дни от датата на сключване на договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в заявлението на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на договора в срок до 5 (пет) дни от настъпване на съответното обстоятелство.

**II. СРОК НА ДОГОВОРА. СРОК, РЕД И МЯСТО ЗА ИЗВЪРШВАНЕ НА УСЛУГАТА.**

**Чл.4.** Срокът на договора е 3 (три) години, считано от датата на сключването му или до достигане на максимално допустимата стойност по чл.7, ал.1 от договора, в зависимост от това кое от двете събития настъпи по-рано.

**Чл.5.(1)** Срокът за инсталиране и пускане в експлоатация на мултифункционалните устройства (вкл. необходимите софтуерни решения) е …………. не по-дълъг от 30 (тридесет) работни дни, считано от датата на подписване на договор. За устройствата, предоставени от ИЗПЪЛНИТЕЛЯ, първоначалните протоколи се подписват от двете страни – от датата на инсталиране и пускане в експлоатация на всяко устройство на съответното място, посочено в чл.6 от договора. Първоначалният протокол за всяко устройство съдържа модел на устройството, сериен номер, дата и показания на брояча (от които ще започне отчитането и заплащането на действително извършеното и отчетено принтиране/копиране).

**(2)** В случай на неотстранен проблем при високо и средно ниво за приоритет, в срок до 1 работeн ден след изтичане на срока по чл.5, ал.5, т.1.2 и т.2.2 от договора, ИЗПЪЛНИТЕЛЯТ е длъжен да осигури оборотно мултифункционално устройство на съответното място по чл. 6 от договора.

**(3)** При възникване на проблем, който не може да бъде отстранен чрез замяна на консумативи и/или действия, които са от компетенциите на служители на ВЪЗЛОЖИТЕЛЯ, оправомощен служител на същия подава сервизна заявка към ИЗПЪЛНИТЕЛЯ, по телефон №…………. или e-mail…………….. (за всякакви въпроси), или онлайн платформа ………………….. за регистриране на сервизни заявки в портал.

**(4)** След регистриране на сервизното обаждане/e-mail/регистрация на проблема в портала, ВЪЗЛОЖИТЕЛЯТ трябва да получи на посочения от него е-mail или телефон, номер на регистрирания проблем, заедно с час на регистрация на проблема и нивото на неговия приоритет, определено в съответствие с нивото на класификация на проблемите, описани в Техническо задание за услуга по наемане на многофункционални устройства за копиране, сканиране и принтиране и предоставяне на услуги по управление на печата (Приложение № 1 към договора).

**(5)** Времето за реакция и отстраняване на проблеми се измерва от момента, в който проблема бъде регистриран, удостоверено чрез номер и час на регистриране на проблема, до

момента на стартиране на работа по проблема за време на реакция и до отстраняването му за време на отстраняване, удостоверени, чрез уведомителен е-мейл от изпълнителя до ВЪЗЛОЖИТЕЛЯ или с подписване на протокол между страните на мястото на проблема. Времената за реакция и времената за отстраняване на проблема по нива за отстраняване на проблема са съгласно Техническото предложение на ИЗПЪЛНИТЕЛЯ (Приложение № 3 към договора) и са както следва:

1. Високо ниво за приоритет:

1.1. време за реакция: …………..(не повече от 2 часа);

1.2. време за отстраняване на проблема: ……………. (не повече от 1 работен ден);

2. Средно ниво за приоритет:

2.1. време за реакция: …………..(не повече от 6 часа);

2.2. време за отстраняване на проблема: ……………. (не повече от 3 работни дни);

3. Ниско ниво за приоритет:

3.1. време за реакция: …………..(не повече от 8 часа);

3.2. време за отстраняване на проблема: ……………. (не повече от 5 работни дни).

**(6)** Гаранцията на мултифункционалните устройства е за срока на договора, считано от датата на приемане съответното мултифункционално устройство.

**Чл.6.** Местата за изпълнение на договора са посочени в таблицата по-долу, като разположението на мултифункционалните устройства е съгласно схемите/чертежите (Приложение № 2 към договора).

|  |  |  |  |
| --- | --- | --- | --- |
| **Адрес** | **Звено** | **ет./стая** | **Тип на мултифункционално устройство** |
| гр.София, 1080, ул. Иван Вазов 3 | ЦУ, "БДЖ-ТП" ЕООД | 3 ет./ 311 | Тип 1 |
| ЦУ, "БДЖ-ТП" ЕООД | 3 ет./320 | Тип 1 |
| ЦУ, "БДЖ-ТП" ЕООД | 3 ет./410 | Тип 1 |
| ЦУ, "БДЖ-ТП" ЕООД | 3 ет./302 | Тип 1 |
| ЦУ, "БДЖ-ТП" ЕООД | 3 ет./115 | Тип 2 |
| София,1233, бул. "М.Луиза" 114а | ЦУ, "БДЖ-ТП" ЕООД |  | Тип 1 |
| София,1517, ул."Вл.Минков - Лотко" 41 | ПТП София |  | Тип 1 |
| с.Кулата, община Петрич, област Благоевград, ул."Плевен", 2868 | гара Кулата |  | Тип 1 |
| гр.Белослав, община Белослав, област Варна, п.к 9178 | Варна фериботен комплекс |  | Тип 1 |
| гр.Драгоман, 2210, ул. "Г.Сава Раковски" 3 | гара Драгоман |  | Тип 1 |
| гара Капъ Куле- Турция |  |  | Тип 1 |
| гара Димитровград ЖС – Сърбия |  |  | Тип 1 |
| гр.Свиленград, 6500,община Свиленград, област Хасково, ул."Асен Илиев" 4, | гара Свиленград |  | Тип 1 |
| гр.Русе 7000, община Русе, област Русе, ул."Иван Ведър" 5 | Гара Русе - Разпределителна |  | Тип 1 |
| гр.Пловдив, бул."Македония" 2 | Администрация | 8 ет. | Тип 1 |
| НОУП | 6 ет. | Тип 1 |
| гр. Димитровград, ул."Първи Май" 42 | Бивш БЦ Димитровград |  | Тип 1 |
| гр.Димитровград, Индустриална зона | Локомотивно депо Димитровград |  | Тип 1 |
| гр.Стара Загора, ул.Герасим Папасчев 18 | БЦ Стара Загора |  | Тип 1 |
| гр.Стара Загора, Индустриална зона | Локомотивно депо Стара Загора |  | Тип 1 |
| гр.Горна Оряховица, 5100, ул.Цар Освободител 97 | Счетоводство | 13 ет. | Тип 1 |
| Експлоатация | 8 ет. | Тип 1 |
| Личен състав | 3 ет. | Тип 1 |
| МТС, имоти | 14 ет. | Тип 1 |
| гр.Горна Оряховица , Товарна гара | Администрация,Бизнес център |  | Тип 1 |
| гр.Русе 7003, бул."Тутракан" 2 | Администрация, локомотивно Депо Русе |  | Тип 1 |
| гр.Варна, площад Славейков 1 | Администрация,Бизнес център |  | Тип 1 |
| гр.Бургас, гара Вл.Павлов, Локомотивно депо, вдм.срада | Локомотивно депо Бургас |  | Тип 1 |
| Наряд |  | Тип 1 |
| гр.Бургас, ул.Иван Вазов 1, гара /след 7ми коловоз/ | Бизнес център Бургас |  | Тип 1 |
| гр.Бургас, ул.Иван Вазов 6, гара /срада общежитието/ | Бизнес център Бургас |  | Тип 1 |
| гр.София, ул.Заводска 1 | екипировъчен пункт/ наряд |  | Тип 1 |
| гр.София, 1080, ул. Иван Вазов 3 | Счетоводство | 219 стая | Тип 1 |
| гр.София, 1233, бул.Мария Луиза 114А | КПРР,ОК | 1 ет. | Тип 1 |
| гр.Дупница, ул."Св.Иван Рилски" 33б | Локомотивно депо Дупница |  | Тип 1 |
| гр.Пловдив, ул.Найчо Цанов 42 | гара Пловдив, Разпределителна |  | Тип 1 |
| с.Камено, област Бургас, гара Дружба | гара Дружба |  | Тип 1 |
| гр.Перник,2300, ул." Владайско възстание" 1 | гара Метал товарна |  | Тип 1 |

**IV. ЦЕНА, РЕД И СРОКОВЕ ЗА ПЛАЩАНЕ.**

**Чл.7.(1)** За изпълнение на предмета на договора, ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение в размер, определен на база единичните цени, предложени от ИЗПЪЛНИТЕЛЯ в Ценовото му предложение (Приложение № 4 към договора), като максималната стойност на договора не може да надвишава ………лв. (словом…………………………) без ДДС и ……………………. (словом…………) с ДДС (наричана по-нататък „стойността на договора“).

**(2)** Цените за един брой копие на страница, са както следва:

1. Цена за един брой черно-бяло копие с формат А4 за мултифункционално устройство Тип 1 – ………….… лв. без ДДС;

2. Цена за един брой черно-бяло копие с формат А4 за мултифункционално устройство Тип 2 – ………….… лв. без ДДС;

3. Цена за един брой цветно копие с формат А4 за мултифункционално устройство Тип 2 – ………….… лв. без ДДС.

**(3)** В цените по ал. 2 са включени всички разходи на ИЗПЪЛНИТЕЛЯ за изпълнение на дейностите по чл.1 от договора (осигуряване и доставка на всичко необходимо за нормалната работа на мултифункционалните устройства, включена доставка на консумативи - тонери, барабани, изпичащи модули и т.н. до „БДЖ-Товарни превози” ЕООД, без хартия, включена доставка на консумативни резервни части и резервни части до мястото на устройството, профилактика на база сервизните изисквания на производителя, цялостна поддръжка на софтуерната част от решението, пълна гаранция за целия период на договора, оборотно устройство в случай, че определен проблем не може да се отстрани в сроковете, дефинирани в нивата на обслужване и осигуряване на необходимото ниво на обслужване), включително разходите за труд и транспорт, съгласно Техническо задание за услуга по наемане на многофункционални устройства за копиране, сканиране и принтиране и предоставяне на услуги по управление на печата (Приложение № 1 към договора) и Техническото предложение (Приложение № 3 към договора), като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(4)** Цените, посочени в ал.2 и в Ценовото предложение на ИЗПЪЛНИТЕЛЯ (Приложение № 4 към договора), са фиксирани за времето на изпълнение на договора и не подлежат на промяна, освен в случаите, изрично уговорени в този договор и в съответствие с разпоредбите на ЗОП.

**(5)** Отпечатаните копия с формат А3 се заплащат като 2 броя копия с формат А4.

**(6)** Месечната сума за плащане се получава като се умножи съответния месечен обем А4 копия и съответната цена за черно-бели/цветни копия по т.1, т.,2 и т.3, ал.2.

**Чл.8.** Всяко месечно плащане се извършва по банков път в лева в срок до 30 /тридесет/ дни след представяне на следните документи:

1. оригинална или електронна фактура, издадена на името на ”БДЖ – Товарни превози” ЕООД, с адрес: гр. София - 1080, ул. “Иван Вазов” № 3 с МОЛ – Любомир Илиев– Управител, съдържаща № на договора, предмет на договора, както и задължителните реквизити по чл. 114 от ЗДДС.

2. представяне на справка, съдържаща детайлна информация за отпечатаните копия за всяко устройство, за предходния отчетен месец.

**Чл.9.(1)** ВЪЗЛОЖИТЕЛЯТ заплаща услугата по банков път, по сметката на ИЗПЪЛНИТЕЛЯ в банка ........................................, IBAN: ……………..........., BIC:.......

**(2)** Изпълнителят е длъжен да уведомява писмено Възложителя за всички последващи промени по ал. 1 в срок до 3 (три) работни дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**Чл.10.(1)** Когато за частта от поръчката, която се изпълнява от подизпълнител, изпълнението може да бъде предадено отделно от изпълнението на останалите дейности, подизпълнителят представя на ИЗПЪЛНИТЕЛЯ отчет за изпълнението на съответната дейност от поръчката, заедно с искане за плащане на тази част пряко на подизпълнителя (когато е приложимо).

**(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ документите за плащане на подизпълнителя за извършената от него дейноств срок до 15 (петнадесет) дни от получаването им, заедно със становище, от което да е видно дали оспорва плащанията или част от тях като недължими (когато е приложимо).

**(3)** ВЪЗЛОЖИТЕЛЯТ приема изпълнението на дейностите, при съответно спазване на разпоредбите на раздел ІI от договора, и заплаща възнаграждение за тази част на подизпълнителя в срок до 30 (тридесет) дни от предоставянето на документите по чл.8 от договора, ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа (когато е приложимо).

**ІV. ПРАВА И ЗАДЪЛЖЕНИЯ НА СТРАНИТЕ**

**Чл. 11.(1)** ВЪЗЛОЖИТЕЛЯТ има право:

1. да получи необходимите мултифункционални устройства от ИЗПЪЛНИТЕЛЯ на местата по чл.6, дейностите по чл.1 от договора и изпълнение на всички други задълженията, свързани с изпълнението на поръчката при посочените в настоящия договор условия, Техническо задание за услуга по наемане на многофункционални устройства за копиране, сканиране и принтиране и предоставяне на услуги по управление на печата (Приложение № 1 към договора) и Техническото предложение на ИЗПЪЛНИТЕЛЯ (Приложение № 3 към договора);

2. да бъдат осигурени от ИЗПЪЛНИТЕЛЯ в зависимост от възникналия проблем необходимите консумативи, консумативни части и резервни части за смяна или при невъзможност от отстраняване на проблема в сроковете по чл.5, ал.5 от договора при високо и средно ниво за приоритет - оборотно мултифункционално устройство;

3. да получи телефонен номер, е-mail и достъп чрез парола до уеб-приложението на ИЗПЪЛНИТЕЛЯ, за регистриране на проблема;

4. да иска замяната на предоставената некачествена техника с качествена такава;

5. да прекрати договора едностранно в случай, че ИЗПЪЛНИТЕЛЯТ не осъществява предмета на договора, съгласно изискванията за неговото изпълнение;

6. да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел VІ от настоящия договор;

7. да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**(2)** **ВЪЗЛОЖИТЕЛЯТ** се задължава:

1. да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор;

2 да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта;

3. да създаде на Изпълнителя необходимите условия за изпълнение на договора;

4. да използва устройствата и софтуерния продукт съгласно инструкциите, посочени в ръководството за употреба;

5. да уведомява ИЗПЪЛНИТЕЛЯ при възникване на повреда на устройствата и да предоставя достъп на оторизираните инженери на ИЗПЪЛНИТЕЛЯ до тях;

6. да използва единствено консумативите, предоставени от ИЗПЪЛНИТЕЛЯ и предназначени за съответните мултифункционални устройства.

**Чл.12.(1)** **ИЗПЪЛНИТЕЛЯT има право:**

1. да получи уговорената цена при условията и в срока, посочени в раздел ІІІ от настоящия договор;

2. да иска от ВЪЗЛОЖИТЕЛЯ необходимото съдействие за осъществяване на работата по договора;

**(2).** **ИЗПЪЛНИТЕЛЯT** се задължава:

1. да осигури за своя сметка цялостно обслужване, пълна гаранция и доставка на мултифункционалните устройства по местата по чл.6 от договора и всичко необходимо за безпроблемното функциониране на хардуерното решение за целия период на договора, включително всички консумативи - тонери, барабани, изпичащи модули, консумативни резервни части и резервни части и т.н., без хартия, съгласно Техническо задание за услуга по наемане на многофункционални устройства за копиране, сканиране и принтиране и предоставяне на услуги по управление на печата (Приложение № 1 към договора) и Техническото му предложение (Приложение № 3 към договора);
2. да извършва профилактика на база сервизните изисквания на производителя;
3. да осъществява цялостна поддръжка на софтуерната част на решението;
4. да осигури оборотно мултифункционално устройство на съответното място на ВЪЗЛОЖИТЕЛЯ по чл. 6 от договора, ако при високо и средно ниво за приоритет ИЗПЪЛНИТЕЛЯТ не може да отстрани повреда във времето, посочено по чл.5, ал.5 от договора;
5. да осигури на ВЪЗЛОЖИТЕЛЯ достъп чрез парола до уеб приложение за регистриране на проблеми;
6. да уведомява ВЪЗЛОЖИТЕЛЯ в 3 (три) дневен срок за всички трудности по изпълнение на договора, които могат да попречат на изпълнението на конкретни задължения;
7. да предостави на ВЪЗЛОЖИТЕЛЯ необходимите обучение на персонала му и подробна инструкция за управление и ползване, и консултации;
8. да определи конкретни лица. които ще организират и реализират доставките и да подпишат приемо-предавателния/лни протокол/и;
9. да спазва времената за реакция и времената за отстраняване на проблем, посочени в Техническото му предложение (Приложение № 3 към договора);
10. да се съобразява с изискванията на ВЪЗЛОЖИТЕЛЯ и с разпоредбите в действащите нормативните актове за този вид дейност;
11. да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**V. ГАРАНЦИИ**

**Чл.13.(1)** При подписването на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет на сто) от стойността на договора без ДДС, а именно …………………. лв. (…………………. лв. и …… ст.), под формата на …………………...

**(2)** „**Гаранцията за изпълнение**“ служи за обезпечаване на изпълнението на задълженията на ИЗПЪЛНИТЕЛЯ по договора.

**Чл.14.(1)** Когато като гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ (посочена в уведомителното писмо с приложеното решение за определяне на изпълнител), както следва: Банка: ............................., IBAN ……………………………….., BIC: ……………………..;

**(2)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ (да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор), без да е необходимо ВЪЗЛОЖИТЕЛЯТ да обосновава и доказва претенцията си;

2. да бъде със срок на валидност за целия срок на действие на договора плюс 30 (тридесет) дни, като при необходимост срокът на валидност на банковата гаранция се удължава или се издава нова.

**(3)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**(4)** Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на влязла в сила застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициент), като уговорката в полза на третото лице не може да бъде отменяема, която трябва да отговаря на следните изисквания:

1. да обезпечава изпълнението на този договор чрез покритие на отговорността на ИЗПЪЛНИТЕЛЯ;

2. да съдържа задължение на застрахователя - гарант да извърши плащане при първо писмено искане от възложителя, деклариращ, че е налице неизпълнение на задължение на изпълнителя или друго основание за задържане на гаранцията за изпълнение по договора, без да е необходимо възложителят да обосновава и доказва претенцията си;

3. да бъде със срок на валидност за целия срок на действие на договора плюс 30 (тридесет) дни, като при необходимост срокът на валидност на застраховката се удължава или се издава нова.

**(5)** Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

**Чл.15.(1)** ВЪЗЛОЖИТЕЛЯТ освобождава гаранцията за изпълнение в срок до 30 (тридесет) дни след приключване на изпълнението на договора и окончателно приемане на дейностите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл.9, ал.1 от договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл.16.(1)** ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

**(2)** ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:

1. при пълно неизпълнение и прекратяване на договора от страна на ВЪЗЛОЖИТЕЛЯ на това основание;

2. ако ИЗПЪЛНИТЕЛЯТ забави изпълнението на някое от задълженията си по договора с повече от 15 /петнадесет/ календарни дни и ВЪЗЛОЖИТЕЛЯТ прекрати договора на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**(3)** Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**(4)** Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 7 (седем) работни дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл.13 от договора.

**Чл.17.** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение и гаранцията за авансово предоставени средства са престояли при него законосъобразно.

**VІ. САНКЦИИ ПРИ НЕИЗПЪЛНЕНИЕ**

**Чл.18.** При неизпълнение, на което и да е от задълженията по настоящия договор, неизправната страна дължи на изправната неустойка в размер на 0,2% (нула цяло и два процента) на ден, но не повече от 10% (десет процента) от общата стойност по чл.7, ал.1 от настоящия договор, произлезлите от това щети, вреди и пропуснати ползи.

**Чл.19.** При разваляне на договора поради виновно неизпълнение на някоя от страните, виновната страна дължи неустойка в размер на 10% (десет на сто) от стойността на договора.

**Чл.20.** ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.

**Чл.21.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VII. ПРЕКРАТЯВАНЕ НА ДОГОВОРА**

**Чл.22.(1)** Този договор се прекратява:

1. с изтичане на срока по чл.4 от договора;

2. с изчерпване на стойността по чл.7 от договора;

3. с изпълнението на всички задължения на страните по него;

4. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността и да представи доказателства;

5. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

6. при условията по чл. 5, ал. 1, т. 3 от ЗИФОДРЮПДРКЛТДС.

**(2)** Договорът може да бъде прекратен:

1. по взаимно съгласие на страните, изразено в писмена форма;

2. от ВЪЗЛОЖИТЕЛЯ без писмено предизвестие:

- ако ИЗПЪЛНИТЕЛЯТ не започне работа по изпълнение на договора в срок до 30 (тридесет) работни дни след датата на влизането му в сила;

- при пълно неизпълнение от страна на ИЗПЪЛНИТЕЛЯ;

- когато за ИЗПЪЛНИТЕЛЯ бъде открито производство по несъстоятелност или ликвидация.

**Чл.23.** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл.87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**Чл.24.** ВЪЗЛОЖИТЕЛЯТ прекратява договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл.118, ал.1, т.1 от ЗОП.

**Чл.25.** Във всички случаи на прекратяване на договора, освен при прекратяване на юридическо лице – страна по договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови извършването на дейностите, с изключение на такива, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички документи, изготвени от него в изпълнение на договора до датата на прекратяването и

в) да върне на ВЪЗЛОЖИТЕЛЯ всички документи, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора.

**Чл.26.** При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред дейности.

**VІІІ. ОБЩИ РАЗПОРЕДБИ**

**Чл.27.(1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на договора.

**Чл.28.** При изпълнението на договора, ИЗПЪЛНИТЕЛЯТ и неговите подизпълнители е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл.29.(1)** Всяка от **с**траните по договора се задължават да не разкриват пред трети страни информацията, във връзка с изпълнението на договора („**конфиденциална информация**“). Конфиденциална информация включва, без да се ограничава до: обстоятелства, свързани с дейността и техническите процеси. Не се смята за конфиденциална информацията, касаеща стойността и предмета на този договор, само за целите на бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал.3, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната страна отговаря за изпълнението на тези задължения от страна на такива лица.

Задълженията, свързани с неразкриване на конфиденциалната информация остават в сила и след прекратяване на договора на каквото и да е основание.

**Чл.30.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на дейностите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Чл.31.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение могат да бъдат прехвърляни или залагани съгласно приложимото право.

**Чл.32.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

**Чл.33.(1)** Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до седем дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Чл.34.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл.35.(1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този договор данните и лицата за контакт на страните са, както следва:

1.За ВЪЗЛОЖИТЕЛЯ: адрес за кореспонденция: „БДЖ–Товарни превози” ЕООД, ……………………………….тел.: ……………….,e-mail: …………….., лице за контакт: ……………;

2. За ИЗПЪЛНИТЕЛЯ: адрес за кореспонденция: ………………………, тел.: …………………, GSM: ………….., факс: …………….., e-mail: ……………………. лице за контакт:…………………...

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

**Чл.36** За неуредените в този договор въпроси се прилагат разпоредбите на действащото българско законодателство.

**Чл.37.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл.38.** Този договор се състои от 11 (единадесет) страници и е изготвен и подписан в 2 (два) еднообразни екземпляра – по един за всяка от страните.

**Към този договор се прилагат и са неразделна част от него следните приложения:**

1. Копие на Техническо задание за услуга по наемане на многофункционални устройства за копиране, сканиране и принтиране и предоставяне на услуги по управление на печата – Приложение № 1;
2. Схеми / чертежи с обозначение на местата за разположение на устройствата– Приложение № 2;
3. Копие на Техническо предложение на Изпълнителя – Приложение № 3;
4. Копие на Ценовото предложение на ИзпълнителЯ – Приложение № 4;
5. Списък на персонала, който ще участва пряко в изпълнение на поръчката - Приложение № 5;
6. Списък на сервизните центрове с конкретен адрес, телефон за връзка и лице за контакт - Приложение № 6.

**ВЪЗЛОЖИТЕЛ: ИЗПЪЛНИТЕЛ:**

**инж. Любомир Симеонов Илиев .................................................**

*Управител на „БДЖ***–***Товарни превози” ЕООД*

**Съгласувано с:**

**................................ Ваня Флорова**

*Главен юрисконсулт на „БДЖ – Товарни превози” ЕООД*

**………………........ Екатерина Савова**

*Директор „Финанси и обща администрация”*

*при „БДЖ – Товарни превози” ЕООД*

**.................................. инж. Надя Ганева**

*Ръководитл отдел „ИТ“*

**.................................. инж. Десислава Христова**

*И.д.Ръководител отдел „ОПП”*

**Изготвил: .................................. Даниела Дойкова**

*Главен експерт в отдел „ОПП”*